ضربة خايبة للمنتخب الوطني قبل ماتش السنكال اليوم الجمعة بملعب مولاي عبد الله في الرباط مع السبعة ديال العشية. التحاليل المخبرية، اللي دارت على اللاعبين والطاقم التقني بعد إصابة نبيل درار بكورونا، سجلات إصابة أخرى في صفوف المنتخب الوطني ويتعلق الأمر بسفيان شاكلا لاعب فياريال الإسباني. الجامعة اضطرت إلى إجراء تحاليل أخرى البارح الخميس، لحقاش اللاعب شاكلا، خالط گاع اللاعابة والطاقم التقني، لهذا من الممكن تسجيل حالات إيجابية أخرى لاقدر الله، الشي اللي غادي يخلي الجامعة ووحيد خاليلوزيتش فورطة في تجمع المعمورة. 
ضربة خايبة للمنتخب قبل ماتش السنگال… شاكلا تقاس بكورونا والجامعة عاودات التحاليل لگاع اللاعبين